cyanic-selkie/wikianc huggingface dataset:
დანიელ გალიციელი
მონღოლთა შემოსევა
იმ დროს, როცა დანიელმა მიიღო მონღოლთა ბატონობა და, როგორც მოთხოვნილი იყო, მოამარაგა ისინი ჯარისკაცებით, მან, ამავდროულად, წარმართა საგარეო პოლიტიკა "ოქროს ურდოს" წინააღმდეგ. დანიელმა მეგობრული ურთიერთობები გააბა პოლონეთ-უნგრეთის სამეფოებთან და პაპ ინოკენტი IV-სგან ჯვაროსნების სახით მოითხოვა დახმარება. პაპის დახმარების მაგიერ, მან შესთავაზა თავისი მიწების რომის ეკლესიასტიკური ძალაუფლების ქვეშ მოქცევა. თუმცა ეს დაპირება არასდროს შესრულებულა. ძალაუფლების გაფართოების შესაძლებლობით წაქეზებულმა პაპმა, წაახალისა დანიელის დასავლური ორიენტაცია და მისი წინააღმდეგობა მონღოლებთან დაკავშირებით. 1253 წელს, პაპის წარმომადგენელმა გვირგვინი დაადგა დანიელს დოროჰოჩინში, ბუგის მდინარეზე. თუმცა, დანილოს სურდა უფრო მეტი, ვიდრე აღიარება და მან მწარედ ჩაილაპარაკა, რომ სამეფო ტახტის მიღებასთან ერთად, ჯარის მოსვლასაც ელოდებოდა. მომდევნო წელს, დანიელმა მოიგერია მონღოლთა თავდასხმები პონიზიასა და ვოლინიაში, რომელსაც ხელმძღვანელობდა ორდა-ყაენის ვაჟი ყურემსა და გაგზავნა ექსპედიცია კიევის აღების მიზნით. თავდაპირველი წარმატების მიუხედავად, 1259 წელს, მონღოლთა ძალები ბურუნდაისა და ნოღაი-ყაენის მეთაურობით შევიდნენ გალიციასა და ვოლონიაში და წაუყენეს მათ ულტიმატუმი: ან დანიელი გაანადგურებდა საკუთარ ციხე-სიმაგრეებს, ან ბურუნდაი შეუტევდა ქალაქებს. დანიელი დამორჩილდა და დაანგრია ქალაქის კედლები. მარჯვნივ|მინი| მეფე დანილოს ძეგლი [[ლვივი|ლვოვში, უკრაინა.]] მისი მეფობის ბოლო წლებში, დანიელი დაკავებული იყო დინასტიური პოლიტიკით, დააქორწინა რა თავისი ვაჟი და ქალიშვილი ლიტვის დიდი მთავრის, მინდაუგასის შთამომავლებზე და მოიპოვა ტერიტორიული დათმობები პოლონეთში. მისი მეორე ქალიშვილი, უსტინია, დაქორწინდა ვლადიმირ-სუზდალის მთავარ ანდრეი იაროსლავიჩზე. დანიელმა, ასევე მოაწყო თავისი ვაჟის, რომანისა და ბაბენბერგის მემკვიდრე გერტრუდეს ქორწინება, თუმცა მისი გათვლა ავსტრიის ჰერცოგის ტახტის დასაკავებლად წარუმატებელი აღმოჩნდა.
1264 წელს მისი გარდაცვალებისას, დანიელმა აღადგინა და გააფართოვა მამამისის დანატოვარი ტერიტორიები, შეაკავა პოლონეთისა და უნგრეთის ექსპანსიონისტური საფრთხეები, შეამცირა მონღოლთა გავლენა დასავლეთ უკრაინაზე და აამაღლა ეკონომიკური და სოციალური სტანდარტები მის სამფლობელოებში. დანიელის მემკვიდრე გალიციაში გახდა მისი ვაჟიშვილი, ლევ I.
ჯილდოები
დანიელის ქანდაკება ჰალიჩში დაიდგა 1998 წელს. მინი| მეფე დანილოს ძეგლი [[ჰალიჩი (უკრაინა)|ჰალიჩში, უკრაინა.]] 2011 წლის 7 სექტემბერს უკრაინის პარლამენტმა (უკრაინის უმაღლესმა რადამ) მიიღო რეზოლუცია "რუთენია-უკრაინის პირველი მეფის, დანიელ გალიციელის დაბადებიდან 810-ე წლისთავის აღსანიშნავად".
ოჯახი
ცოლები
დები
ვაჟიშვილები
ქალიშვილები
სქოლიო
<references group="" responsive="0">
რესურსები ინტერნეტში
კატეგორია:ქალაქების დამაარსებლები კატეგორია:ანგელოსები კატეგორია:გარდაცვლილი 1264 კატეგორია:დაბადებული 1201
სუმბავა
სუმბავა (Sumbawa) — ინდონეზიის კუნძული, რომელიც შედის მცირე ზონდის არქიპელაგის კუნძულების ჯგუფში. სუმბავას სიახლოვეს მდებარეობს კუნძული ლომბოკი, დასავლეთიდან სრუტის მეშვეობითაა გამოყოფილი ფლორესს, ხოლო სამხრეთ-აღმოსავლეთით მდებარეობს კუნძული სუმბა. ეს ტერიტორია შედის დასავლეთი მცირე ზონდის კუნძულების პროვინციაში.
სუმბავას ფართობი შეადგენს 15 448 კმ², აქ ცხოვრობს 1,5 მილიონი ადამიანი. აქ რამდენიმე მოქმედი ვულკანი მდებარეობს, მათგან ყველაზე დიდია ტამბორა (2850 მ), ისტორიაში ამ ვულკანის ყველაზე დიდი ამოფრქვევა 1815 წელს დაფიქსირდა. ამ ამოფრქვევას დაემატა 1833 წელს იავაზე ვულკან კრაკატაუს ამოფრქვევები. ამ ორი ვულკანის ამოფრქვევას 72 000 ადამიანი შეეწირა.
ეს კუნძული შედიოდა მაჯაპაჰიტის იმპერიის შემადგენლობაში. ნიდერლანდელები კუნძულზე პირველად 1605 წელს მივიდნენ, რამდენიმე წლის შემდეგ სუმბავა, ინდონეზიის სხვა კუნძულებთან ერთად ნიდერლანდების იმპერიის კოლონია გახდა.
ტრანსპორტი
სუმბავაზე არის ცუდად განვითარებული საგზაო ინფრასტუქტურა. სუმბავას ლომბოკთან აკავშირებს ხშირად მოძრავი საბორნე ხაზი, ხოლო ფლორესსთან ასევე მოძრაობს საბორნე ხაზი თუმცა იშვიათად. კუნძულის უდიდეს ქალაქ ბიმას აქვს იავასთან როგორც საბორნე ასევე ავტობუსის ხაზიც.
რესურსები ინტერნეტში
კატეგორია:ინდონეზიის კუნძულები
ვიგალის მუნიციპალიტეტი
ვიგალის მუნიციპალიტეტი (Vigala vald) — სასოფლო მუნიციპალიტეტი ესტონეთში, რაპლამაას მაზრაში.
რესურსები ინტერნეტში
კატეგორია:რაპლამაას მუნიციპალიტეტები
Lasioglossum nefrens
Lasioglossum nefrens — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1995 წელს.
ბოინო
ბოინო (Бойно) — დასახლება ბულგარეთში. მდებარეობს კირჯალის ოლქში, შედის კირჯალის მუნიციპალიტეტში. მოსახლეობა შეადგენს 357 ადამიანს.
პოლიტიკური სიტუაცია
ადგილობრივ ბოინოს საკმეტოში, რომლის შემადგენლობაშიც შედის ბოინო, კმეტის (უხუცესის) თანამდებობას ასრულებს ისმაილ მეჰმედალი მეჰმედი (მოძრაობა უფლებებისა და თავისუფლებებისთვის) არჩევნების შედეგების მიხედვით.
მუნიციპალიტეტის კმეტი (მერი) — ჰასან აზისი (მოძრაობა უფლებებისა და თავისუფლებებისთვის) არჩევნების შედეგების მიხედვით.
რესურსები ინტერნეტში
კატეგორია:კირჯალის მუნიციპალიტეტის დასახლებული პუნქტები
ვენესუელის საფოსტო მარკები და ფოსტის ისტორია
მინი|ვენესუელის მარკების პირველი გამოშვება. სტატია ეხება ვენესუელის ფოსტის ისტორიას და საფოსტო მარკებს — ვენესუელის ფოსტა 1859 წლიდან უშვებს საკუთარ საფოსტო მარკებს, ხოლო 1880 წლიდან საერთაშორისო საფოსტო კავშირის წევრია. . ვენესუელის ახლანდელი საფოსტო ოპერატორს წარმოადგენს - Ipostel.
პირველი მარკები
მინი|საფოსტო მარკა - Guayana Venezolana პირველი მარკები გამნოიცა 1859 წლის 1 იანვარს.
1895 წლის ვენესუელის კრიზისის დროს ვენესუელის ფოსტამ გამოუშვა მარკები სადაც გაიანა რუკაზე აღნიშნული იყო როგორც - Guayana Venezolana.
1859-1963 წლებში გამოიცა 1452 საფოსტო მარკა და 11 საფოსტო ფლოკი. ორიგინალურ მარკებზე შეიძლება იყოს შემდეგ წარწერები: ვენესუელის სტანდარტული პარკების მაგალითი
სქოლიო
კატეგორია:ვენესუელის ისტორია კატეგორია:ფოსტა
შუშას ისტორიისა და მხარეთმცოდნეობის მუზეუმი
შუშას ისტორიისა და მხარეთმცოდნეობის მუზეუმი (Şuşa Tarix-Diyarşünaslıq Muzeyi) — მდებარეობს შუშაში. მუზეუმმა 1992 წლის მაისამდე განაგრძო მუშაობა.
ისტორია
შუშას ქალაქის ისტორიის მუზეუმის დაარსების იდეა 1967 წლიდან იწყება. იმ დროს არიფ აგაკიშიევმა, რომელიც შუშას რაიონული პარტიული კომიტეტის პირველ მდივნად მუშაობდა, კულტურის სამინისტროს წინაშე წამოაყენა ასეთი მუზეუმის შექმნის იდეა და იდეა დადებითად იქნა მიღებული.
ექსპონატების კოლექცია
მუზეუმის შექმნის გადაწყვეტილების შემდეგ, ამ პერიოდში, პარალელურად, მოსახლეობაში კეთდება განცხადება და ნებაყოფლობით გროვდება სიძველეები მცხოვრებთაგან. შუშასთან ახლოს „აღზიასტი კაჰას“ გამოქვაბულში მკვლევარი არქეოლოგების მიერ აღმოჩენილი მე-2 ათასწლეულის კუთვნილი ექსპონატების შესწავლის შემდეგ, ნაწილი გადაეცემა ახლადშექმნილ მუზეუმს, ნაწილი კი აზერბაიჯანის ისტორიის მუზეუმს.
მუზეუმის გახსნის ღონისძიება
ექსპონატების შეგროვების პარალელურად, იუხარი გოვჰარ აღა მეჩეთში სარემონტო და აღდგენითი სამუშაოები მიმდინარეობდა. ხოლო 1968 წლის ივნისში მუზეუმის გახსნა მოლა ფანაჰ ვაგიფის იუბილესთან დაკავშირებით შუშაში დაგეგმილი ღონისძიებების ფარგლებში განხორციელდა. გახსნაში მონაწილეობას იღებდნენ მაშინდელი კულტურის მინისტრი ზაქირ ბაგიროვი, აზერბაიჯანის კულტურისა და ხელოვნების ცნობილი მოღვაწეები და რაიონის გამგეობა. 1981 წელს, დიდი ხნის შესვენების შემდეგ, შუშამ დაიწყო სტუმრების მიღება, როგორც ისტორიულ-გეოგრაფიის მუზეუმი.
მუზეუმის ექსპონატები
მუზეუმში გამოიფინა ქალაქის ისტორიის ამსახველი იშვიათი ფოტოები, მე-19 და მე-20 საუკუნის დასაწყისის დოკუმენტები, სქემები, მოდელები და შუშაში მე-18-19 საუკუნეებში აშენებული ისტორიული სახლების ფოტოები. აქ იყო საინტერესო სტენდები და ექსპონატები ცნობილი აზერბაიჯანელი ინტელექტუალების, პედაგოგების, მომღერლების, მუსიკათმცოდნეებისა და მწერლების შესახებ, რომლებიც ქალაქ შუშაში დაიბადნენ და გაიზარდნენ. დეკორატიული და გამოყენებითი ხელოვნების განყოფილებაში ინახებოდა შუშასა და მიმდებარე სოფლებში ნაქსოვი ძვირფასი ხელოვნების ნიმუშები, თაიგულები, ქოთნის კომპლექტები, ჭურჭლის ნაწარმი, ხალიჩები, ფარდაგები და მხატვრული ტექსტილის ნიმუშები. მუზეუმში მოლა ფანაჰ ვაგიფის იუბილესთან დაკავშირებით შეგროვებული მასალებიც გამოიფინა.
მუზეუმის განყოფილებები
სომხური ოკუპაციის დროს მუზეუმის არსებული ექსპონატების ოკუპაციის გამო მუზეუმი არავითარი ფორმით არ ფუნქციონირებდა. სომხეთის შეიარაღებული ძალების მიერ ქალაქ შუშას ოკუპაციის შედეგად განადგურდა მუზეუმის 6000-ზე მეტი ექსპონატი და გადატანილი იქნა ის, რისი ამოღებაც შესაძლებელი იყო. ამჟამად სომხები გაძარცვულ სამუზეუმო ნივთებს მსოფლიო საზოგადოებას სომხური მატერიალური კულტურის ნიმუშად წარადგენენ და გამოფენენ რამდენიმე ქვეყანაში. ქალაქ შუშამ ფუნქციონირება მას შემდეგ შეწყვიტა, რაც ის სომხურმა ჯარმა დაიპყრო. ექსპონატების დიდი ნაწილის გადარჩენა ვერ
სქოლიო
კატეგორია:აზერბაიჯანის მუზეუმები
საქართველოს ფინანსთა სამინისტროს აკადემია
საქართველოს ფინანსთა სამინისტროს აკადემია — წარმოადგენს საქართველოს ფინანსთა სამინისტროს მმართველობის სფეროში მოქმედ საჯარო სამართლის იურიდიულ პირს, რომელიც მოწოდებულია საზოგადოების ყველა სეგმენტს შესთავაზოს საერთაშორისო სტანდარტების შესაბამისი, თანამედროვე და მოთხოვნებზე მორგებული მაღალი ხარისხის სასწავლო პროგრამები და ტრენინგები.
ფინანსთა სამინისტროს აკადემია უზრუნველყოფს ფინანსთა სამინისტროს სისტემის თანამშრომელთა ცოდნის განვითარებასა და პროფესიული უნარების განმტკიცებას, კარიერის მდგრადი განვითარებისა და თვითრეალიზების შესაძლებლობების გაზრდას.
აკადემია სხვა სახელმწიფო დაწესებულებებისა და კერძო სექტორის სანდო პარტნიორია სასურველი სწავლებისა და საჭირო უნარების განვითარების უზრუნველყოფაში. აკადემია ზრუნავს აღნიშნულ ორგანიზაციებთან თანამშრომლობის გაღრმავებაზე, აწვდის მათ აუცილებელ ცოდნასა და გამოცდილებას ეკონომიკური თუ ფინანსური მიმართულებით. მოთხოვნის შემთხვევაში კი ახორციელებს სხვადასხვა პროფესიული უნარების განვითარებაზე მიმართულ სასწავლო ხასიათის პროექტებს.
აკადემია თანამშრომლობს მაღალკვალიფიციურ ტრენერებსა და დარგის ექსპერტებთან, ფინანსთა სამინისტროს სისტემის სპეციალისტებთან, რათა საზოგადოებას შეთავაზოს მაღალი ხარისხის, თანამედროვე, პრაქტიკული, მოქნილი და მსმენელთა მოთხოვნებზე მორგებული სასწავლო პროგრამები.
აკადემიის მისია
ფინანსთა სამინისტ როს აკადემიის მისიაა საზოგადოების უზრუნველყოფა მაღალი ხარისხის სასერტიფიკატო და ტრენინგპროგრამებით, ადამიანური რესურსის პროფესიონალიზმის დონის ამაღლების და კომპეტენციების გაძლიერების მიზნით.
აკა დემიის გეგმაა წვლილი შეიტანოს საზოგადოების ეკონომიკურ წინსვლაში და იყოს სამაგალითო კორპორატიული მოქალაქე ადგილობრივ და რეგიონალურ დონეზე. აკადემიის მიზანია დაააკმაყოფილოს საქართველოში არსებული საჭიროებები პროფესიული ცოდნის, უნარებისა და განვითარების მხრივ, მისი მომხმარებლების, თანამშ რომლების თუ საზოგადოებისთვის სასარგებლო და ღირებული ინფორმაციის მოპოვების, ანალიზისა და გავრცელების გზით.
აკადემიის ხედვა
აკადემიის ხედვაა, ცოდნის ბაზარზე ოპერირებდეს, როგორც მოქნილი საგანმანათლებლო ტრენინგებისა და პროგრამების უზუნველმყოფი ერთგული პიონერი, იყოს ცნობადი როგორც ადგილობრივ, ისე რეგიონალურ დონეზე. აღნიშნულის უზრუნველსაყოფად აკადემია სახელმწიფო ინსტიტუციებსა თუ კერძო სექტორს შესთავაზებს მათ საჭიროებებზე მორგებულ და შედეგზე ორიენტირებულ, საერთაშორისო სტანდარტების შესაბამის, მაღალი ხარისხის მომსახურებას, თანამედროვე მეთოდოლოგიისა და ციფრული მიდგომების გათვალისწინებით, რაც ფინანსურად და ეკონომიკურად განათლებული საზოგადოების ჩამოყალიბების საფუძველია.
საერთაშორისო თანამშრომლობა
აკადემია საერთაშორისო ორგანიზაციების სანდო პარტნიორია. მათ შორისაა: საერთაშორისო სავალუტო ფონდი (IMF), გაეროს ქალთა ორგანიზაცია (UN Women), გერმანიის საერთაშორისო თანამშრომლობის საზოგადოება (GiZ), გაეროს განვითარების პროგრამა (UNDP), მსოფლიო ბანკი (WB) და სხვა აღიარებული საერთაშორისო ორგანიზაციები.
საერთაშორისო პარტნიორ ორგანიზაციებთან თანამშრომლობით, აკადემიამ განახორციელა მნიშვნელოვანი პროექტები, რომელთა გავლენით გაიზარდა საზოგადოების ჩართულობა საერთაშორისო სასწავლო კურსებში და კიდევ უფრო ხელმისაწვდომი გახდა საერთაშორისო დონის განათლების მიღება როგორც საქართველოში, აგრეთვე მის ფარგლებს გარეთ.
ვაგრამის ბრძოლა
ვაგრამის ბრძოლა — ერთ-ერთი გადამწყვეტი ბრძოლა ავსტრია-საფრანგეთის ომის დროს (1809). საფრანგეთისა და ავსტრიის არმიებს შორის ვენიდან 16 კილომეტრზე, სოფელ ვაგრამთან, 1809 წლის 5-6 ივლისს. ნაპოლეონმა დაიწყო ჯარების გადაყვანა კუნძულ ლობაუდან დუნაის მარცხენა ნაპირზე. ავსტრიის ჯარები მთავარი პოზიციები ეკავათ მდინარე რუსბახის გაღმა სიმაღლეზე. 5 ივლისს საფრანგეთის ჯარების მძაფრი შეტევები მოგერიებულ იქნა. 6 ივლისს საფრანგეთის ჯარებმა უკუაგდეს ავსტრიელების ცალკეული იერიშები და შეტევაზე გადავიდნენ. მარჯვენა ფლანგზე წარმატების და მძლავრი საარტილერიო მომზადების შემდეგ ნაპოლეონმა ჟაკ მაკდონალდის კოლონით (დაახლ. 45 ათ. კაცი, 104 ქვემეხი) გადამწყვეტი დარტყმა მიაყენა მოწინააღმდეგის განლაგების ცენტრს. კარლმა უკან დაიხია, ნაპოლეონმა ბრძოლა მოიგო. 14 ივლისს შენბრუნის ზავი დაიდო.
საქართველოს ფინანსთა სამინისტროს აკადემია
საერთაშორისო თანამშრომლობა
სტრატეგიის მიხედვით ასევე იგეგმება სხვადასხვა პროექტების განხორციელება პარტნიორი ორგანიზაციების შესაძლებლობების გაძლიერების მიზნითაც.
აკადემიის აქტივობა საერთაშორისო ღონისძიებებში
ფინანსთა სამინისტროს აკადემია, ორიენტირებულია ხარისხის გაუმჯობესებასა და მის განვითარებაზე. გამომდინარე აქედან აკადემიამ გადაწყვიტა საგანმანათლებლო დაწესებულებების აქამდე არსებული ხარისხის მენეჯმენტ სისტემის საერთაშორისო სტანდარტის გაუმჯობესება და ამასთან ახალი სტანდარტის დანერგვა, რაც წარმატებით განახორციელა. აკადემიამ მიიღო ISO 21001:2018 სერტიფიკატი და მოახდინა ISO 9001:2015 -ის რესერტიფიცირება.
აღნიშნულის შესაბამისად აკადემია კიდევ უფრო მეტი დამაჯერებლობით შეძლებს: მომხმარებელზე ორიენტირებული ხარისხის პოლიტიკისა და მიზნების განხორციელებას, მონაწილეთა და სხვა დაინტერესებული მხარის მოთხოვნების დაკმაყოფილებას, მენეჯმენტის, ადმინისტრაციული და საგანმანათლებლო საქმიანობის განხორციელებისათვის საჭირო პროცესების მუდმივ გაუმჯობესებას, თანამშრომლების პროფესიულ განვითარებას, აკადემიის კონკურენტუნარიანობისა და ფინანსური დამოუკიდებლობისთვის აუცილებელი პროცესებისა და პროცედურების მუდმივ გაუმჯობესებას.
ახალი ISO 21001:2018-ის მიღება, მნიშვნელოვანი ნაბიჯია იმ გზისკენ, რასაც აკადემია გადის თანამედროვე, საერთაშორისო დონის, ხარისხზე ორიენტირებული სასწავლო დაწესებულების ჩამოყალიბებაში.
პროგრამის მიზანია მსოფლიოს მასშტაბით აღიაროს უმაღლესი ხარისხის სწავლების პროვაიდერები და მხარი დაუჭიროს ACCA პროგრამის სწავლების პარტნიორებს, რათა ერთად უზრუნველყონ სტუდენტების წარმატებული საერთაშორისო კარიერა.
ACCA წარ­მო­ად­გენს მსოფ­ლი­ო­ში ერთ-ერთ ავტორიტეტულ ბრიტანულ ორგანიზაციას საბუღალტრო და ფინანსური განათლების სფეროში, რომლის სერტიფიკატს მსოფლიო მასშტაბით ბიზნესის სფეროს უმსხვილესი დამსაქმებლები ენდობიან.
ფინანსთა სამინისტროს აკადემია საერთაშორისო ციფრული პლატფორმა Credly-ის წევრია.
პლატფორმა Credly თანამშრომლობს ისეთ წამყვან საერთაშორისო საგანმანათლებლო დაწესებულებებთან როგორიცაა: Project Management Institute, Pearson და სხვა. ასევე, ორგანიზაციების: Microsoft, Google, IBM სერვისებს და პროდუქტებს ანიჭებს ციფრულ სერტიფიკატებს.
აღნიშნული ციფრული სერტიფიკატის უპირატესობად მიიჩნევა მისი მდგრადობა, სანდოობა და ონლაინ ვერიფიცირების შესაძლებლობა, რის შედეგად დაინტერესებულ პირს შეუძლია იხილოს ინფორმაცია თუ რა უნარები და ცოდნა შეიძინა ელექტრონული სერტიფიკატის მფლობელმა ამა თუ იმ სასწავლო კურსის დასრულების შემდეგ.
პლატფორმის დამატებითი ფუნქცია და მიზანია სოციალურ ქსელში Facebook, LinkedIn, Twitter და ელ-ფოსტაზე სერტიფიკატის გაზიარება და სასწავლო ორგანიზაციის თუ კურსის პოპულარაზიცია.
როგორც ინოვაციაზე და სიახლეებზე ორიენტირებულმა ორგანიზიაციამ, გადავწყვიტეთ საქართველოს მასშტაბით პირველებმა დავნერგოთ აღნიშნული სერვისი და გავცეთ ციფრული სერტიფიკატები.
ციფრული ტექნოლოგიების ეპოქაში მსგავსი სიახლის დანერგვა მნიშვნელოვანია როგორც ჩვენი ორგანიზაციისთვის, ასევე, აკადემიის მსმენელებისთვის.
აკადემიის სტრუქტურა
რეგიონული პროექტების სამსახური - რეგიონული პროექტების სამსახურის უფროსი - რეგიონული სამსახურის კოორდინატორი;
აკადემიის ხელმძღვანელი პირები შექმნის დღიდან დღემდე
მინი|საქართველოს ფინანსთა სამინისტროს აკადემიის ხელმძღვანელი  - ტარიელ ჭულუხაძე
რესურსები ინტერნეტში
კატეგორია:საქართველოს ფინანსთა სამინისტრო კატეგორია:თბილისის განათლების ცენტრები
რომანული ენები
350px|thumb|რომანული ენები. მუქი ფერებით აღნიშნულია ენების ოფიციალური სტატუსი, ხოლო ღია ფერებით აღნიშნულია არაოფიციალური, რომანული ენების გავრცელების არეალი. რომანული ენები  — [[ინდოევროპული ენების ერთ-ერთი შტო. არის 15 რომანული ენა, რომლებზე მოლაპარაკეთა რიცხვი 700 მილიონს შეადგენს.
მოლაპარაკეთა მრავალრიცხოვნების თვალსაზრისით ყველაზე თვალშისაცემია ესპანური ენა, რომელსაც მშობლიურ ან მეორე ენად 330 მლნ. კაცი მიიჩნევს, პორტუგალიურ ენაზე საუბრობს 175 მლნ., ფრანგულ ენაზე ლაპარაკობს 80 მლნ., ხოლო 265 მლნ. კაცი კი ამ ენას მეორე ენად მიიჩნევს, იტალიურად 62 მლნ., ხოლო რუმინულ ენაზე 28 მილიონი ადამიანი საუბრობს.
სხვა ენათა ჯგუფებისაგან განსხვავებით რომანული ენის წინარე ენა ყველაზე უკეთესადაა დამოწმებული: აქ მხედველობაშია გვიანი ანტიკური ხანის სასაუბრო ლათინური ენა (სახალხო ლათინური, ანუ ვულგარული ლათინური) თვითონ ლათინური ენა კი არაა რომანული ენა, არამედ იგი მიეკუთვნებოდა იტალიკურ ენებს, რომელთაგან დღესდღეობით საკუთრივ ლათინური ენის გარდა ყველა ენათა ისტორიული კვალი გამქრალია.
თანამედროვე სტანდარტიზებული ენები
დღევანდელი რომანული ენები:
სარდინიული ენა
სარდინიული (ან სარდული ენა, სარდინია) ვერანაირად ვერ ხვდება რომელიმე ქვეჯგუფში. ამ ენას ჯერ არ გააჩნია ნორმა. ყველა სხვა დანარჩენ რომანულ ენებთან შედარებით სისტემური განსხვავებების გამო სარდული ენა აუცილებლად დამოუკიდებელ ენად უნდა ჩაითვალოს.
ბალკანეთის რომანული ენები
ბალკანეთის რომანული ენების ჯგუფიდან ერთადერთი ცოცხალი (და სტანდარტიზებული) ენა არის რუმინული. ამ ენას დაკორუმინულ ენასაც უწოდებენ, მოლდოვის სახელმწიფო ენას, კონსტიტუციის მიხედვით ეწოდება რუმინული, იგივე მოლდავური ენა. ბალკანეთის რომანულ ენებს მიეკუთვნება სხვადასხვა სამხრეთაღმოსავლეთ ევროპის მცირე ენები:
გამქრალი რომანული ენები
სადღეისოდ გამქრალ რომანული ენებად (ანუ Romania submersa) მიიჩნევენ შემდეგ ენებს:
რომანული ენების საფუძველზე წარმომდგარი კრეოლური ენები
ბევრი ენათმეცნიერი რომანულ ენებს მიაკუთვნებს ამ ჯგუფის ენების საფუძველზე წარმომდგარ კრეოლურ და პიჯინურ ენებსაც. ეს „ახალრომანული ენები“ (რომანია ნოვა (Romania nova) დაიყოფა ასეთნაირად:
''იხ. აგრეთვე:'' კრეოლური ენების სია
რომანულ ფუძეზე შექმნილი ენები
რომანული ენების საფუძველზე განვითარდა სხვადასხვა ე.წ. კონსტუტუირებადი ენები. ინტერლინგვა და ლინგვა ფრანკა ნოვა თითქმის მთლიანად რომანული ენების (ლათინურის) საფუძველზე იქნა შემუშავებული, გარდა ამისა ესპერანტოს სიტყვითი მარაგის ნახევარზე მეტი რომანული წარმოწობისაა.
ენათა შედარება
ქვემორე გრაფიკში რომანული ენების მაგალითზე ნაჩვენებია ამ ენების გრამატიკული და ლექსიკური მსგავსება ლათინური ენის ფონზე. ნიმუშად გამოყენებულია ერთი წინადადება:
სქოლიო
*
კიურასაო
კიურასაო (Curaçao) — კუნძული კარიბის ზღვაში, რომელიც ნიდერლანდების სამეფოს შემადგენელი ქვეყანაა (2010 წლის ოქტომბრიდან თვითმართვადი სახელმწიფოებრივი წარმონაქმნის სტატუსი). კუნძულის საერთო ფართობია — 444 კმ². მოსახლეობა შეადგენს დაახლოებით 150 000 ადამიანს. დედაქალაქი — ვილემსტადი.
სქოლიო
კატეგორია:ნიდერლანდების კუნძულები კიურასაო კატეგორია:ჩრდილოეთ ამერიკის კუნძულები კიურასაო კატეგორია:მცირე ანტილის კუნძულები კატეგორია:კუნძულოვანი სახელმწიფოები კატეგორია:კარიბის ქვეყნები
სერო-პერო
სერო-პერო (Cerro Peró) — პარაგვაის უმაღლესი მწვერვალი ზღვის დონიდან 842 მეტრზე. მდებარეობს გუაირის დეპარტამენტში, ხენერალ-ეუხენიო-გარაის მუნიციპალიტეტში, იბიტურუსუს ბორცვთა მასივში.
ეს ბორცვი განსაკუთრებით მნიშვნელოვანია პარაგვაის შეიარაღებული ძალებისათვის, რადგან მას სტრატეგიული მდებარეობა გააჩნია. განთავსებული პარაგვაის რადიო-კომინიკაციებისა და ელექტროკომპანიის ანძები.
სონგო-მნარა
სონგო-მანრა — არქეოლოგიური ძეგლი ტანზანიის კუნძულ სონგოს ჩრდილოეთ ნაწილში. კილვა-კისივანის ციხესიმაგრესთან ერთად 1981 წელს იუნესკომ შეიტანა მსოფლიო მემკვიდრეობის ძეგლების სიაში. 2004 წელს შეიყვანეს საფრთხის ქვეშ მყოფი ძეგლების სიაში.
რესურსები ინტერნეტში
კატეგორია:ტანზანიის არქეოლოგიური ძეგლები კატეგორია:მსოფლიო მემკვიდრეობის ძეგლები ტანზანიაში
1442
თარიღი უცნობია
*
ელენა შირმანი
ბიოგრაფია
ბავშვობაში ელენა გატაცებული იყო სპორტით. ბრწყინვალედ ისროდა იარაღიდან, იყო კარგი მოჯირითე, მდინარე დონი გადაცურა და უკანაც ცურვით დაბრუნდა. უყვარდა ლექსების წერა, აქვეყნებდა როსტოვის გამოცემებში. მოგვიანებით, მისი ლექსები გამოქვეყნდა მოსკოვის ჟურნალებში „ოქტომბერი“ („Октябрь“) და „ცვლა“ („Смена“).
1933 წელს, როსტოვის პედაგოგიური ინსტიტუტის ლიტერატურის ფაკულტეტის დამთავრების შემდეგ, მან მუშაობა დაიწყო ბიბლიოთეკაში, აგროვებდა და ამუშავებდა ფოლკლორს, განაგრძობდა ლიტერატურულ მოღვაწეობას. 1937 წელს ჩაირიცხა ა. მ. გორკის სახელობის ლიტერატურის ინსტიტუტში და მომდევნო 4 წლის განმავლობაში ილია სელვინსკის შემოქმედებით სემინარებს ესწრებოდა. ამავდროულად, იგი თანამშრომლობდა როსტოვის რიგ გამომცემლობებთან, ხელმძღვანელობდა საბავშვო ლიტერატურულ ჯგუფს და იყო გაზეთ „პიონერსკაია პრავდას“ ლიტერატურული კონსულტანტი. ბევრი მიმოწერა ჰქონდა კორესპონდენტ-ბავშვებთან. ეხმარებოდა მათ თავისი კეთილი სიტყვით, საქმით, აქტიურად ერეოდა მათ ცხოვრებაში. შავი ზღვის პირას, პიონერთა ბანაკში ელენამ ერთხელ მოისმინა, როგორ უყვებოდა 15 წლის მიშა ვასილენკო თავის ამხანაგებს ზღაპრებს და სერიოზულად სთხოვა, რომ ჩაეწერა ეს ზღაპრები. მიშა ყვებოდა ზღაპრებს და ელენა იწერდა. ისინი დიდხანს და ბევრს მუშაობდნენ. ასე შეიქმნა 15 წლის მოზარდისა და 25 წლის ჟურნალისტის ერთობლივი ნამუშევარი ზღაპრების წიგნი „ზურმუხტის ბეჭედი“. ამ წიგნს კითხულობდნენ როსტოველი ბავშვები 30-იან წლებში.
1942 წლის ივლისში, როსტოვის გაზეთ „Молот“-ის („ჩაქუჩი“) რედაქციის ოლქის ერთ-ერთ რაიონში გასვლით შემადგენლობაში ყოფნის დროს ელენა გერმანელებმა დაიჭირეს მთელი სარედაქციო მასალებით. ჰიტლერელებმა ელენას თვალწინ ჯერ მშობლები დაუხვრიტეს და აიძულეს მათთვის საფლევები გაეთხარა. მეორე დღეს პოეტესა თავად წაიყვანეს დასასჯელად. მას ტანსაცმელი შემოახიეს და ახლა უკვე თავისი საფლავის გათხრა აიძულეს. მხოლოდ 20 წლის შემდეგ გახდა საზოგადოებისთვის ცნობილი, თუ როგორ გაუსწორდნენ ჰიტლერელები ელენა შირმანს.
1964 წლის შემოდგომაზე ელენა შირმანის სახელი მთელმა საბჭოთა კავშირმა გაიგო. გაზეთმა — „Комсомольская правда“ გამოაქვეყნა მისი წერილი კიეველი გოგონას ლიალია იანენკოსადმი. რედაქტორმა ინა რუდენკომ ეს წერილი დააკომენტარა. რამდენიმე ხნის შემდეგ გაზეთის რედაქციაში გამოჩნდა გერმანული კომენდატურის ყოფილი თანამშრომელი და მოიტანა ელენას დღიური, რომელიც მას შენახული ჰქონდა შირმანის დახვრეტის შემდეგ. ლექსები ამ დღიურიდან გამოქვეყნდა კრებულში „Жить!“ (1969). მკითხველი მოიხიბლა ელენას არაჩვეულებრივი ლექსებით.
სქოლიო
კატეგორია:დაბადებული 1908 კატეგორია:დაბადებული 3 თებერვალი კატეგორია:ჰოლოკოსტის მსხვერპლნი კატეგორია:XX საუკუნის პოეტები კატეგორია:რუსი პოეტები კატეგორია:საბჭოთა პოეტები კატეგორია:გარდაცვლილი 1942
Lasioglossum nelumbonis
სქოლიო
nelumbonis
კორიდორასი
კორიდორასი (Corydoras) — თევზების გვარი ჯავშნოსან ლოქოსებრთა ოჯახისა. სხეულის სიგრძე 3–8 სმ-ია, ფორმით წაგრძელებული და გვერდებიდან შებრტყელებულია. ტყავი დაფარულია რქოვანი ქერცლით. ზედა და ქვედა ყბაზე ორ-ორი ულვაშია. ლაყუჩებით სუნთქვის გარდა, ახასიათებს ნაწლავებით სუნთქვაც. უპირატესად ფსკერის თევზია, იკვებება იქ მობინადრე ორგანიზმებით. ჰყავთ აკვარიუმებში.
ნიდერლანდების მუნიციპალიტეტები
მინი|ნიდერლანდების მუნიციპალიტეტები ნიდერლანდების მუნიციპალიტეტები — ნიდერლანდების პროვინციების ადმინისტრაციული ერთეულები (gemeenten). 2019 წლის მონაცემებით მათი რაოდენობა ჯამში შეადგენს 355-ს. ნიდერლანდების მუნიციპალიტეტებს ახასიათებს გამსხვილების ტენდენცია. მოსახლეობის რაოდენობის მიხედვით უდიდესია დედაქალაქის, ამსტერდამის მუნიციპალიტეტი (872757), ხოლო ყველაზე მცირე მუნიციპალიტეტში მცხოვრებთა რიცხვი ათასზე ნაკლებია. ნიდერლანდებში ერთ მუნიციპალიტეტში მცხოვრებთა საშუალო რაოდენობა შეადგენს დაახლოებით 49 ათას ადამიანს.
კატეგორია:ნიდერლანდების მუნიციპალიტეტები
კარტაგოს პროვინცია
კარტაგო (Cartago – კართაგენი) — პროვინცია კოსტა-რიკაში. მდებარეობს ქვეყნის ცენტრალურ ნაწილში. აღმოსავლეთიდან ესაზღვრება ლიმონის პროვინცია, დასავლეთით კი სან-ხოსეს პროვინცია. დედაქალაქია კარტაგო, რომელიც 1823 წლამდე კოსტა-რიკის დედაქალაქი იყო, სანამ ეს სტატუსი სან-ხოსეს გადაეცემოდა. პროვინციის ფართობი 3 124,61 კმ²–ია, მოსახლეობა 490 903 ადამიანი (2011 წ). დაყოფილია რვა კანტონად.
კარტაგო კოსტა-რიკის ერთ–ერთი ყველაზე პატარა პროვინციაა, თუმცა კოლონიურ ხანაში უმდიდრესი იყო. უმაღლესი მწვერვალია სერო-დე-ლა-მუერტე, ზღვის დონიდან 3 600 მეტრზე.
სქოლიო
კატეგორია:კოსტა-რიკის პროვინციები
კიროს I ანშანელი
კიროს I ანშანელი — სპარსეთის მეფე, მართავდა ანშანს ძვ. წ. 600-580 წლებში. სხვა წყაროებით ძვ. წ. 652-600 წლებში. კიროს I იყო აქემენიდების დინასტიის ადრეული წარმომადგენელი. იგი იყო დინასტიის დამაარსებელ აქემენის შვილიშვილი და ტეისპის შვილი.
რესურსები ინტერნეტში
კატეგორია:აქემენიდები კატეგორია:სპარსეთის მონარქები
ევროკავშირი
ევროპის კავშირი (European Union, Union européenne), შემოკლებით ევროკავშირი — ევროპის სახელმწიფოთა ეკონომიკურ-პოლიტიკური გაერთიანება, 1993 წლამდე ევროპული თანამეგობრობა (European Community, Communauté européenne) ერქვა. ორგანიზაციის წევრია ევროპის 27 სახელმწიფო, რომელთა საერთო ფართობი 4 324 782 კმ²-ია, მოსახლეობა — 508 191 116 კაცი. ევროკავშირში მოქმედებს ერთიანი შიდა ბაზარი, რომელსაც წევრი სახელმწიფოების კანონთა სისტემა არეგულირებს. ევროკავშირის ძირითადი პოლიტიკის მიზანია ადამიანების, საქონლის, სერვისებისა და კაპიტალის თავისუფალი გადაადგილების უზრუნველყოფა ერთიან, შიდა ბაზარზე; იურისპუდენციული კანონმდებლობისა და საშინაო საქმეების გამოცემა; საერთო პოლიტიკის შენარჩუნება ვაჭრობაში, სოფლის მეურნეობაში, თევზის რეწვასა და რეგიონულ განვითარებაში. შენგენის ზონაში გაუქმებულია საპასპორტო კონტროლი. 1999 წელს გადაწყდა ერთიანი ვალუტის (ევროზონა) შემოღება, რაც ძალაში 2002 წელს შევიდა; ამჟამად ევროზონა 19 სახელმწიფოს აერთიანებს, რომლებშიც ევრო მოქმედებს.
ევროკავშირი მოქმედებს გადაწყვეტილების მიღების სუპერეროვნული და მთავრობათშორისი სისტემების ჰიბრიდის პრინციპით. შექმნილია გადაწყვეტილების მიმღები შვიდი ძირითადი ორგანო, რომელთაც ევროკავშირის ინსტიტუტებს უწოდებენ: ევროპული საბჭო, ევროპის კავშირის საბჭო, ევროპარლამენტი, ევროკომისია, ევროპულ თანამეგობრობათა სასამართლო, ევროპის ცენტრალური ბანკი და ევროპის აუდიტორთა სასამართლო.
ევროკავშირი სათავეს იღებს ევროპის ქვანახშირისა და ფოლადის გაერთიანებისგან და ევროპის ეკონომიკური გაერთიანებისგან, რომლებიც 1951 და 1958 წელს ექვსმა სახელმწიფომ შექმნა. გაერთიანებები ახალი წევრი სახელმწიფოების მიღების შედეგად ტერიტორიულად გაიზარდა, ძალაუფლება კი სხვადასხვა პოლიტიკის დამატების შედეგად. 1993 წელს, მაასტრიხტის ხელშეკრულების შედეგად, შეიქმნა ევროპის კავშირი, რომელმაც ასევე შემოიღო ევროპის მოქალაქეობის ინსტიტუტი. 2009 წელს ძალაში შევიდა ევროკავშირის კონსტიტუციური საფუძვლის ბოლო, ძირითადი შესწორება — ლისაბონის ხელშეკრულება. 2016 წლის 23 ივნისს, გაერთიანებულმა სამეფომ რეფერენდუმზე მხარი დაუჭირა ევროკავშირიდან გასვლას.
ევროკავშირი, რომელშიც მსოფლიო მოსახლეობის 7,3 % ცხოვრობს, 2014 წელს აწარმოებდა 18,495 ტრილიონ დოლარ მთლიან შიდა პროდუქტს (მშპ), რაც გლობალური მშპ-ს 24 %-ია და მსყიდველობითი უნარის პარიტეტის 17 %. გარდა ამისა, გაეროს განვითარების პროგრამის თანახმად, ევროკავშირის 28 ქვეყნიდან 26-ის ადამიანის განვითარების ინდექსი არის ძალიან მაღალი. 2012 წელს, ევროკავშირს გადაეცა ნობელის პრემია მშვიდობის დარგში. საერთი საგარეო და უშიშროების პოლიტიკის შედეგად, ევროკავშირს განვითარებული აქვს საგარეო ურთიერთობები და თავდაცვა. ევროკავშირს მთელი მსოფლიოს მასშტაბით ჰყავს მუდმივი დიპლომატიური მისიები და წარმოდგენილია გაეროში, მსოფლიო სავაჭრო ორგანიზაციაში, დიდ რვიანსა და დიდ ოცეულში. დიდი გლობალური გავლენის გამო, ევროკავშირს ხშირად უწოდებენ ზესახელმწიფოს ან პოტენციურ ზესახელმწიფოს.
შექმნა
ევროპის ტერიტორიაზე, ევროკავშირის მასშტაბების სადარი ერთიანი სახელმწიფო გაერთიანებები იყო: დასავლეთ რომის იმპერია, ფრანკების სახელმწიფო, საღვთო რომის იმპერია. გასული ათასწლეულის განმავლობაში ევროპა დანაწევრებული იყო, მაგრამ იდეა მისი გაერთიანების შესახებ მუდამ არსებობდა. ამერიკული რევოლუციის შემდეგ კი გაჩნდა იდეა ევროპის შეერთებული შტატების შესახებ, რომელიც ხელახლა გაცოცხლდა მეორე მსოფლიო ომის შემდეგ.
მე-20 საუკუნის პირველ ნახევარში ევროპამ ორი მსოფლიო ომი გადაიტანა, რამაც ყველა ქვეყანაში დატოვა კვალი - ათეულ მილიონობით მსხვერპლი, განადგურებული ქალაქები, დანგრეული ეკონომიკა, მოშლილი კომუნიკაციები. ევროპის სახელმწიფოებმა დაიწყეს გზებისა და საშუალებების ძიება მომავალში მშვიდობიანი თანაარსებობის გარანტიებისათვის. მათ თანდათან გააცნობიერეს ერთიანობისა და მჭიდრო თანამშრომლობის იდეა და დაადგნენ პრინციპულ პოლიტიკას, რომლის მიზანი ეკონომიკური და პოლიტიკური ინტეგრაცია, მშვიდობა და უშიშროება იყო.
დასახული მიზნების განხორციელების გზაზე ევროპის სახელმწიფოებმა შეძლეს გვერდი აევლოთ სერიოზული კრიზისებისა და დაბრკოლებებისათვის, შეენარჩუნებინათ იდეების ხელშეუხებლობა და ურღვევობა. ევროკავშირის ძირითადად მიღწევად უნდა ჩაითვალოს ხანგრძლივი მშვიდობის უზრუნველყოფა წევრ სახელმწიფოებს შორის, რომლებიც ჩათრეულნი იყვნენ სხვადასხვა შეიარაღებულ კონფლიქტებში, და დემოკრატიული თანხმობა, რომლის მეშვეობითაც ხორციელდება საერთო მიზნები.
ლეგალური საფუძველი
ევროპის კავშირი აგებულია ევროპული თანამეგობრობის ურთიერთობების მთელი ერთობლიობის საფუძველზე:
ევროკავშირის ძირითადი დოკუმენტი დღეისათვის არის 2003 წლის „მიერთების შეთანხმება“ (Treaty of Accession), რომელიც ძალაში შევიდა 2004 წლია 1 მაისს. ზემოთაღნიშნული შეთანხმებებით განსაზღვრული ევროკავშირის წევრი სახელმწიფოების სამართლებრივი, პოლიტიკური, ეკონომიკური და სხვა სახის ვალდებულებები ჩამოყალიბდა ერთიან დოკუმენტში, ევროკავშირის კონსტიტუციის პროექტში, რომლის მიღების პროცედურა ამჟამად მიმდინარეობს.
კომპეტენციები
ევროკავშირი არის მრავალსექტორიანი ინტეგრაციის განვითარებული ფორმა, რომლის კომპეტენცია ვრცელდება ევროპის 28 სახელმწიფოს ეკონომიკაზე, მრეწველობაზე, მოქალაქეთა უფლებებზე, საშინაო და საგარეო პოლიტიკაზე. ევროპულ ხელშეკრულებათა დადებისას წევრი სახელმწიფოები სუვერენიტეტის ნაწილს გადასცემდნენ იმ დამოუკიდებელ ინსტიტუტებს, რომლებიც იცავენ ეროვნულ და საერთო ინტერესებს. ევროკავშირის გამგებლობაშია, კერძოდ, საერთო ეკონომიკური ბაზარი, საბაჟო კავშირი, ერთიანი ვალუტა, საერთო სასოფლო-სამეურნეო პოლიტიკა და სხვა.
ინსტიტუტები
ტრადიციული საერთაშორისო ორგანიზაციებისაგან ევროპის კავშირს განასხვავებს მისი უნიკალური ინსტიტუციური სტრუქტურა. შექმნილია დამოუკიდებელი ინსტიტუტები, რომლების ავსებენ ერთიმეორეს და ყოველ მათგანს გარკვეული როლი აკისრია გადაწყვეტილებათა მიღების პროცესში.
ევროპის კავშირის სისტემის საერთო ორგანოები და ინსტიტუტები:
▪ ევროპის კავშირის საბჭო
ევროკავშირის საფინანსო ორგანიზაციები:
ევროკავშირის სხვა დამხმარე ორგანოები:
ევროკავშირის სხვადასხვა ინსტიტუტები სხვადასხვა ქვეყნებში და ქალაქებშია განთავსებული: ბრიუსელი (ბელგია), სტრასბურგი (საფრანგეთი), ლუქსემბურგი (ლუქსემბურგი), მაინის ფრანკფურტი (გერმანია). ევროკავშირს ოფიციალური პოლიტიკური ცენტრი არ აქვს, თუმცა დე-ფაქტო „დედაქალაქად“ ბრიუსელი ითვლება.
წევრები
ევროკავშირის წევრი სხვა სახელმწიფოები:
ევროკავშირის წევრობის კანდიდატი სახელმწიფოები:
თურქეთი, ჩრდილოეთი მაკედონია,  ისლანდია,  სერბეთი,  მონტენეგრო,  ალბანეთი
ევროკავშირის წევრი შეიძლება გახდეს ევროპის ნებისმიერი სახელმწიფო, რომელიც აღიარებს პლურალისტურ დემოკრატიას, კანონის უზენაესობას, იცავს საკუთარი მოქალაქეების კონსტიტუციურ უფლებებს, გააჩნია გამართული და კონკურენტუნარიანი საბაზრო ეკონომიკა, იზიარებს ევროკავშირის პოლიტიკურ და ეკონომიკურ მიზნებს.
სქოლიო
კატეგორია:საერთაშორისო ორგანიზაციები კატეგორია:ევროპის კავშირი კატეგორია:ნობელის პრემიის ლაურეატები მშვიდობის განმტკიცებაში
იუურუს მუნიციპალიტეტი
იუურუს მუნიციპალიტეტი (Juuru vald) — სასოფლო მუნიციპალიტეტი ესტონეთში, რაპლამაას მაზრაში.
საჯარო ორგანო
საჯარო ორგანო, (openbaar lichaam) — ნიდერლანდებში მიღებული ტერმინი. გამოიყენება ადმინისტრაციული ერთეულის აღსანიშნავად, რომელიც მოქცეულია პროვინციის, მუნიციპალიტეტის ან სხვა ერთეულის ქვეშ. ამ ტიპის პოლიტიკური ერთულები განსაზღვრულია ნიდერლანდების კონსტიტუციით.
სქოლიო
კატეგორია:ნიდერლანდები
მარენგოს ბრძოლა
მარენგოს ბრძოლა — ერთ-ერთი მნიშვნელოვანი ბრძოლა ნაპოლეონისა და ავსტრიის არმიებს შორის, საფრანგეთის წინააღმდეგ მეორე კოალიციის ომის (1798-1801) დროს.
1800 წლის 14 ივნისს, სოფელ მარენგოსთან ალექსანდრე სუვოროვის იტალიაში ლაშქრობის შემდეგ ავსტრიამ დაიპყრო ჩრდილოეთ იტალია, ფრანგებმა კი შეინარჩუნეს მხოლოდ გენუა, ბონაპარტმა შვეიცარიაში ფარულად მოუყარა თავი არმიას სენ-ბერნართან, ალპები გადალახა მოულოდნელად იტალიაში შეიჭრა 2 ივნისს. მილანი დაიკავა და ავსტრიის არმიის კომუნიკაციებს მიადგა. ავსტრიელებმა 4 ივნისს გენუა დაიბრუნეს, 14 ივნისს მარენგოსთან ჭარბი ძალებით ფრანგებს შეუტიეს და უკან დაახევინეს. ბრძოლის ველზე გენერალ ლუი შარლ ანტუან დეზეს 2 დივიზიის მოსვლამ ბრძოლის ბედი ფრანგების სასარგებლოდ გადაწყვიტა. ავსტრიელები დამარცხდნენ და იძულებული გახდნენ ჩრდილოეთი იტალია დაეტოვებინათ.
ომის მსვლელობა
1800 წელს, მაისის ბოლოს ნაპოლეონმა 28 000-იანი არმიით გადაკვეთა ალპები და  დაიწყო იტალიის კამპანია. 2 ივნისს ფრანგებმა უბრძოლველად დაიკავეს მილანი. 14 ივნისს ბონაპარტის არმია მარენგოსთან ავსტრიელებს შეხვდა. ავსტრიელების საჯარისო კორპუსს გენერალი მიხაელ ფონ მელასი ხელმძღვანელობდა. ბრძოლა გამთენიისას ავსტრიელების მძლავრი შეტევით დაიწო. გენერალმა ოტმა, რომელიც ავსტრიელთა მარცხენა ფლანგს სარდლობდა, იერიში მიიტანა ფრანგთა მარჯვენა ფლანგზე. ფრანგებმა ავსტრიელთა 3-ჯერ აღმატებული ძალების იერიშს ვერ გაუძლეს და მწყობრად უკან დაიხიეს. ამის პარალელურად ავსტრიელებმა შეტევა გააძლიერეს ცენტრზე, სადაც ასევე მნიშვნელოვნად აღემატებოდნენ ფრანგებს. ნაპოლეონმა ბრძანება გასცა, რაც შეიძლება დიდხანს, სისხლის უკანასკნელ წვეთამდე დაეცვათ მარენგო. ამ დროს გენერალმა რივომ, რომელიც უკიდურეს მარჯვენა ფლანგს სარდლობდა, მხედრები კოლონებად დააწყო, შეიერთა დაცვის ხაზი, თავს დაესხა ბრძოლის ველისკენ მიმავალ 3000 ავსტრიელს და უკუაგდო. მარცხენა ფლანგზე გენერალმა კელერმანმა კავალერიით იერიში მიიტანა ავსტრიელთა ცენტრზე და გაარღვია მათი ხაზი, მაგრამ უკან ავსტრიელთა მეორე ხაზი აღმოჩნდა. კელერმანი, მტრის სიმრავლის გამო, იძულებული შეიქმნა უკან გაბრუნებულიყო. შუადღისას ავსტრიელთა არტილერიის მიერ დაცხრილული ფრანგთა ჯარი, რომელიც 4 კილომეტრზე იყო გადაჭიმული, შუაში გაირღვა. დაიწყო უკანდახევა. ავსტრიელები შეტევაზე გადავიდნენ. მარცხენა ფლანგზე გამოჩნდა ავსტიელთა დასვენებული კოლონა. ნაპოლეონმა მყისვე ბრძანება გასცა. თადარიგში მყოფი გრენადირთა 2 პოლკი კარედ მოაწყო და უბრძანა ავსტრიელებსა და უკანდახეულ ფრანგთა შორის კლდესავით მდგარიყო. მაშინ ავსტრიელმა გენერალმა ელსინცმა შეცდომა დაუშვა. იმის მაგივრად ,რომ არაფრად ჩაეგდო ეს 900 ადამიანი, რომლებიც გამარჯვებული არმიის არიერგარდისთვის არანაირ საშიშროებას არ წარმოადგენდა, მათთვის გვერდი აევლო და დახმარებოდა გენერალ მელასს, იგი ეკვეთა ფრანგთა კარეს, რომლებმაც ჯერ ტყვიები დააყარეს ავსტრიელებს და შემდეგ ხიშტებზე წამოაგეს. მიუხედავად ასეთი თავგანწირვისა, მეომართა ამ მცირე ჯგუფს არ შეეძლო დიდხანს გამკლავებოდა ავსტიელებს. ამიტომ ბონაპარტმა მათაც უკანდახევა უბრძანა. უეცრად ფრანგთა უკანა ხაზთან დასახმარებლად მოსული გენერალ მუნიეს დივიზია გამოჩნდა. გახარებულმა ბონაპარტმა გენერალ დიუპონს შეტევა უბრძანა. რომელმაც მაშინვე გაარღვია გენერალ ელსინცის კავალერია და შეუტია გენერალ კაიმს, რომელიც ის ის იყო უკანდახეულ ფრანგებს წამოსწეოდა. ნაშუადღევს 3 საათისთვის ფრანგთა 13 000 არმიიდან, რომლებმაც ბრძოლა გამთენიისას დაიწყეს ,მეოთხედი ბრძოლის ველზე დაცემულიყო, მეორე მეოთხედს კი დაჭრილები გადაჰყავდათ. ყველანი უკან იხევდნენ. კიდევ ნახევარი საათი უაკანდახევა და დამარცხება გარდაუვალი იყო. ამ დროს დეზეს დივიზიაც გამოჩნდა, რომელზედაც დამოკიდებული იყო ბრძოლის ბედი. ნაპოლეონმა ჯარებს შეჩერება და იერიშზე გადასვლა უბრძანა. ავსტრიელებმა ჯერ არ იცოდნენ დახმარება მოსული რომ იყო და მწყობრად განაგრძობდნენ სვლას. ფრანგები ავსტრიელებს დაერივნენ. კელერმანმა მათი ორივე ხაზი გაარღვია. ავსტრიელები დაიფანტნენ და გაიქცნენ. გენერალი ანტონ ზაკი ტყვედ ჩავარდა. ავსტრიელი გენერლები ამაოდ ცდილობდნენ საერთო უკანდახევის შეჩერებას. ამ მარცხის შემდეგ ავსტრია იძულებული გახდა უარი ეთქვა იტალიაზე.
ლიტერატურა
კატეგორია:ნაპოლეონის ომების ბრძოლები კატეგორია:1800 კატეგორია:საფრანგეთის ბრძოლები კატეგორია:ავსტრიის ბრძოლები კატეგორია:XVIII საუკუნის ბრძოლები
Lasioglossum nemorale
Lasioglossum nemorale — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 2006 წელს.
სქოლიო
nemorale
შუშის ხალიჩის მუზეუმი
შუშას ხალიჩების მუზეუმი (Şuşa Xalça Muzeyi Azərbaycan Xalça Muzeyinin Şuşa filialı) — აზერბაიჯანის ხალიჩისა და ხალხური გამოყენებითი ხელოვნების სახელმწიფო მუზეუმის შუშის ფილიალი. მუზეუმი ხალიჩების ქსოვის ხელოვნების ტრადიციების შესწავლის, შენარჩუნებისა და შენარჩუნების მიზნით დაარსდა. დაარსებულია აზერბაიჯანის სსრ კულტურის სამინისტროს 1985 წლის 26 სექტემბრის #502 ბრძანებით. ფილიალმა თავისი საქმიანობა 1987 წლის 19 მაისს დაიწყო გენერალ სამად ბეი მეჰმანდაროვის მე-18 საუკუნის სასახლეში. ყარაბაღის უძველესი ისტორიის, მათ შორის შუშას ხალიჩების კვლევის, პოპულარიზაციისა და შენარჩუნების მიზნით, აზერბაიჯანის ხალიჩისა და ხალხური გამოყენებითი ხელოვნების სახელმწიფო მუზეუმის ძირითადი ფონდიდან - ხალიჩები და ხალიჩების ნაწარმი, რომლებიც ინარჩუნებენ ეროვნულ ხელოვნების ღირებულებებს, მხატვრული ნაქარგები, ეროვნული ტანსაცმლისა და სამკაულების ნიმუშები გამოფენისთვის გაიგზავნა შუშის ფილიალში.
შუშას ფილიალში გამოიფინა აზერბაიჯანის ხალიჩისა და ხალხური გამოყენებითი ხელოვნების სახელმწიფო მუზეუმის ძირითადი ფონდიდან შერჩეული წყობილი და უწყობადი ხალიჩები, ხალიჩების ნაწარმი, მხატვრული ნაქარგები, ეროვნული სამოსი, სამკაულები და მხატვრული ლითონის ნიმუშები.
მუზეუმის ისტორია
ფილიალი მუშაობდა ხუთი წლის განმავლობაში, იმ დღემდე, სანამ ქალაქი შუშა სომხეთის შეიარაღებულმა ძალებმა 1992 წლის 8 მაისს დაიკავეს. აზერბაიჯანსა და სომხეთს შორის სამხედრო კონფლიქტმა გამოიწვია ფილიალის საქმიანობის შეწყვეტა 1992 წელს. 1992 წლის 29 თებერვალს შუშას ფილიალის 246 ექსპონატიდან 183 (80 ხალიჩა წყობით, 35 ხალიჩა წყობის გარეშე და ხალიჩის ნაწარმი, 29 მხატვრული ნაქარგები და ეროვნული სამოსი, 39 სამკაული) ევაკუირებული იქნა ბარდაში და შემდეგ ბაქოში ჩამოიტანეს და გადაეცა აზერბაიჯანის ხალიჩების მუზეუმის ძირითად ფონდს.
შუშაში მოქმედი 8 მუზეუმიდან მხოლოდ აზერბაიჯანის ხალიჩების მუზეუმმა შეძლო მისი ნივთების ნახევარზე მეტის გადარჩენა, ხოლო გენიალური კომპოზიტორის უზეირ ჰაჯიბეილის სახლ-მუზეუმმა ნაწილობრივ გადაარჩინა მისი ნივთები. შემონახულ ექსპონატებს შორისაა ყარაბაღის ტრადიციული ხალიჩები.
მუზეუმის საქმიანობა
მუზეუმის შუშას ფილიალი თანამშრომლობს ამერიკის შეერთებულ შტატებში მოქმედ „ყარაბაღის ფონდთან“, რომლის მიზანია ყარაბაღის სკოლის კუთვნილი ხალიჩების ნიმუშების პოპულარიზაცია უცხო ქვეყნებში. ყარაბაღის მივიწყებული ტექსტილის ტექნოლოგიების აღდგენა და განვითარება აზერბაიჯანის ხალიჩისა და ხალხური გამოყენებითი ხელოვნების სახელმწიფო მუზეუმის შუშას ფილიალის ერთ-ერთი მთავარი პროექტია. აზერბაიჯანის ხალიჩებისა და ხალხური გამოყენებითი ხელოვნების სახელმწიფო მუზეუმის შუშას ფილიალის თანამშრომლებმა მოამზადეს ყარაბაღის სკოლის კუთვნილი უძველესი ხალიჩების „ჩელები“, „ბაჰმანლი“ და „მალიბეილი“ ესკიზები და გადასცეს ხალიჩების სახელოსნოს. ფუნქციონირებს 2012 წლის იანვრიდან.
სქოლიო
კატეგორია:აზერბაიჯანის მუზეუმები
სტრია
გამომწვევი მიზეზი
სტრიას იწვევს: ორსულობა, წონის სწრაფი მატება და ზოგიერთი ენდოკრინული დაავადება. გაწელვის ან ჰორმონული ცვლილებების გამო კანი თხელდება და სიმკვრივეს კარგავს. ეს მის შიგნითა შრეებში ნახეთქებს აჩენს, რომლებიც შემდეგ შემაერთებელი ქსოვილით ივსება. ჩვეულებრივ, სტრიები ჩნდება მუცელზე, ბარძაყებზე, მკერდზე, ენდოკრინული დაავადებების დროს — სახეზეც. თუ წონის მკვეთრი ცვლილების შედეგად წარმოიშვა, უმეტესად ვერტიკალურია, ხოლო თუ ჰორმონული პრობლემებით არის გამოწვეული — ჰორიზონტალური.
ახალგაჩენილ სტრიებს ვარდისფერი ან იასამნისფერი ელფერი დაჰკრავს — ასეთ ფერს ნახეთქებში განვითარებულ შემაერთებელ ქსოვილში გამავალი სისხლძარღვები აძლევს. დროთა განმავლობაში სისხლძარღვები ცარიელდება და სტრიები თეთრდება, ნაწიბურებს ემსგავსება. ნაწიბურის ქსოვილზე პიგმენტი არ არის, ამიტომ სტრიები გარუჯვის შემდეგაც თეთრი რჩება და გარუჯულ კანზე უფრო მეტად შესამჩნევია. გლუკოკორტიკოსტეროიდების (პრედნიზოლონი, ჰიდროკორტიზონი) ხანგრძლივი გამოყენებისას, ასევე იცენკო-კუშინგის სინდრომის დროს სტრიები შესაძლოა მთელ სხეულზე გაჩნდეს, სახეზეც კი. ასეთ წარმონაქმნებს უფრო მეტი ფართობი უკავია და უფრო გაწელილი და ფართოა, ვიდრე თუნდაც ორსულობისას გაჩენილი სტრიები.
მკურნალობა
სტრიების მკურნალობა რთულია და რაც შეიძლება ადრე უნდა ჩატარდეს. ძველი სტრიების მთლიანად მოშორება არ შეიძლება, მაგრამ შესაძლებელია მათი გადასწორება ქიმიური პილინგის ან ლაზერული მოხვეწის საშუალებით. ქიმიური პილინგის დროს კანზე ადებენ სპეციალურ მჟავებს და ერთგვარად ამოწვავენ ეპიდერმისის ღრმა შრეებს. სპეციალისტები სამი ტიპის მჟავებს იყენებენ: ალფა-ჰიდროქსიმჟავებს, ფენოლის მჟავას და სამქლორძმარმჟავას. პირველი კანს კი არ წვავს, არამედ გარქოვანებულ უჯრედებს ქერცლავს, ამავე დროს ხელს უწყობს კოლაგენის სინთეზს. ფენოლის მჟავა კოსმეტოლოგიაში ოქროს სტანდარტად მიიჩნევა, მაგრამ მისი გამოყენება უდიდეს რისკსაც შეიცავს. პროცედურა ძალიან მტკივნეულია (ამიტომ ნარკოზის ქვეშ ტარდება) და შესაძლოა, გართულებებიც მოჰყვეს. მაღალი ტოქსიკურობის გამო არ შეიძლება ფენოლის გამოყენება გულ-სისხლძართა სისტემის დაავადებების დროს. სამქლორძმარმჟავა უფრო რბილად მოქმედებს, მაგრამ მაინც უკიდურეს სიფრთხილეს მოითხოვს. პროცედურის შედეგი ბევრად არის დამოკიდებული სპეციალისტის კვალიფიკაციასა და გამოცდილებაზე (პროცედურები აუცილებლად ექიმმა უნდა ჩაატაროს).
სტრიების გაჩენის თავიდან აცილება ძნელია, განსაკუთრებით მაშინ, თუ არსებობს მათ მიმართ განწყობა: ჰორმონული დარღვევები, თხელი მოშვებული კანი და უკვე არსებული სტრიები წონის უმნიშვნელო მერყეობისას, — მაგრამ პროფილაქტიკა ყოველთვის უფრო უმტკივნეულო და იაფია, ვიდრე უკვე ჩამოყალიბებული პრობლემების მკურნალობა. სიფრთხილე მართებთ იმ ქალბატონებს, რომლებიც ხშირად (მით უმეტეს, მკვეთრად) იმატებენ და იკლებენ წონაში, ასევე — ორსულებს. ორსულობისას კანს სათანადოდ უნდა მოვუაროთ. სტრიების გაჩენის თავიდან ასაცილებლად კოსმეტოლოგები გვირჩევენ კოლაგენის, ელასტინისა და A, C, E ვიტამინების შემცველ კრემებს. ისინი არაჩვეულებრივად ამკვრივებს, ელასტიკურობას მატებს კანს და სტრიების გაჩენას ამცირებს (შესაძლოა, სულაც არ გაგიჩნდეთ). ურიგო შედეგი არ აქვს კანის მსუბუქ მასაჟს ზეითუნის ზეთით სტრიების შესაძლო წარმოქმნის ადგილებში (მუცელზე, ბარძაყებზე, მკერდზე). სტრიების საწინააღმდეგო საშუალება უნდა წაისვათ ყოველდღიურად, შხაპის შემდეგ, მთელ სხეულზე. ეს პანაცეა არ არის, მაგრამ საკმარისია, რომ მომავალში უფრო სერიოზული ჩარევა თავიდან ავიცილოთ.
სილამაზის სალონებისა და კლინიკების საბრძოლო არსენალში უამრავი თანამედროვე მეთოდი მოიპოვება, მაგრამ მან, ვისაც სურს, სტრიებისგან სრულიად გათავისუფლდეს, პლასტიკურ ქირურგიას უნდა მიმართოს. აბდომინოპლასტიკის დროს გაწელილ კანს მთლიანად აშორებენ, მაგრამ თუ სტრია მეტისმეტად ბევრია, მათ ვერც ამ გზით მოიცილებთ.
კატეგორია:კანის დაავადებები
კვალი (გაზეთი)
„კვალი“ — ქართული ყოველკვირეული პოლიტიკური, სამეცნიერო და ლიტერატურული გაზეთი, ეროვნულ-ლიბერალური მიმართულებისა. 1892 წელს სოფელ ბრილში, ნიკოლოზ დიასამიძის სახლში, მისივე მონაწილეობით ჩატარდა გაზეთ „კვალის" დამფუძვნებელი კრება. გაზეთი გამოდიოდა 1893–1904 წლებში თბილისში. 1893–1896 წლებში გაზეთი დიდ ადგილს უთმობდა „მესამე დასის“ დამწყებ ლიტერატორებს. 1898 წლიდან გაზეთი გადავიდა „მესამე დასის“ ხელში და გახდა რუსეთის იმპერიაში პირველი ლეგალური მარქსისტული ორგანო. 1898-1901 წლებში მისი რედაქტორი იყო ნოე ჟორდანია. ქვეყნდებოდა სტატიები საქართველოს ეკონომიკის, ისტორიის, ეთნოგრაფიის, გეოგრაფიისა და მეცნიერების სხვადასხვა დარგებიდან. იბეჭდებოდა მხატვრული ლიტერატურა, პუბლიცისტური და კრიტიკული წერილები, ბიბლიოგრაფია. გაზეთი მთავრობამ აკრძალა 1904 წელს.
ლიტერატურა
კატეგორია:რუსეთის იმპერიის გაზეთები კატეგორია:ქართულენოვანი გაზეთები
ფილადელფია (პარაგვაი)
დღეისათვის, ქალაქში ფუნქციონირებს მუზეუმი, ბიბლიოთეკა, რადიოსადგური და საავადმყოფო. 2008 წლის მონაცემებით, მოსახლეობა 9 713 ადამიანს შეადგენს.
რესურსები ინტერნეტში
კატეგორია:პარაგვაის ქალაქები
ვარნა (მრავალმნიშვნელოვანი)
სიტყვას ვარნა რამდენიმე მნიშვნელობა აქვს:
კვალითი
კვალითი — ზესტაფონის მუნიციპალიტეტის სოფლების ზედა კვალითის, ქვედა კვალითისა და შუა კვალითის ძველი სახელწოდება. კვალითი ამავდროულად არის ზესტაფონის მუნიციპალიტეტის ადმინისტრაციული ერთეული, რომლის ცენტრია შუა კვალითი.
ლეგენდა
ლეგენდის თანახმად აქაურ თავად-აზნაურებს ეწვიათ სტუმრები სამეგრელოდან რომლებიც იყვნენ ცხენებით. ნადიმის შემდეგ ერთი ცხენი გამქრალიყო. გაგზავნეს ერთ-ერთი სოფლელი, რომელმაც დიდი ხნის ძებნის შემდეგ იპოვა ცხენი და უვნებელი ჩააბარა პატრონს. როდესაც კითხეს თუ როგორ იპოვა ცხენი, ასე უპასუხა „კვალითი მივაგენი, ბატონო, კვალითი“ და ასე შეარქვეს ამ სოფელს კვალითი.
ლიტერატურა
კატეგორია:ზესტაფონის მუნიციპალიტეტის ისტორიული სოფლები
კაიუს მუნიციპალიტეტი
კაიუს მუნიციპალიტეტი (Kaiu vald) — სასოფლო მუნიციპალიტეტი ესტონეთში, რაპლამაას მაზრაში.
რესურსები ინტერნეტში
კატეგორია:რაპლამაას მუნიციპალიტეტები
გაჩიანი
ლეონტი მროველის (XI ს.) მიხედვით, ქართველთა ლეგენდარულმა მამამთავარმა ქართლოსმა თავის ერთ-ერთ ძეს, გაჩიოს მისცა ქალაქი სამშვილდე და ქვემო ქართლის ნაწილი მდინარე ვერიდან მოყოლებული აბოცის მთამდე.
ქალაქის ადგილმდებარეობა
იქვე
დღევანდელი ტოპოგრაფიულ რუკაზე, გარდაბნის მხარეს აღმოსავლეთით საზღვრავს მტკვარი-ბერდუჯი, აბოცის მთა მდებარეობს სამხრეთ-დასავლეთით და შესაბამისად რუკის ასეთი მობრუნების შედეგად არც გაჩიანის ქალაქის ძებნა მის დასავლეთ წერტილში იქნებოდა მართებული.
თუ დღევანდელ რუკას და გეოგრაფიულ პარალელებს 90°-ით შემოვაბრუნებთ, მაშინ შესაძლებელია სწორედ აღმოჩნდეს ვახუშტისეული გარდაბნის მხარის აღწერა: აღმოსავლით მდინარე ბერდუჯი, ჩრდილოით მტკვარი, სამხრით მთა პირველ ხსენებული ანუ აბოცი, ხოლო დასავლით ქალაქი გაჩიანი. ამ შემთხვევაში ქცია-ხრამის სრულ აუზს თუ ჩავთვილით გარდაბნის მხარედ, ხოლო ალგეთის აუზს გაჩიანის ტერიტორიად, მაშინ ნასოფლარი უგუდეთი (დიდი სანადირო) აღმოჩნდება ამ ტერიტორიისათვის დასავლეთი მსაზღვრელი.
ალგეთის ხეობის ზედაწელში მდებარეობს ძველი ციხე სახელად ორბეთის ციხე. ზოგიერთი მეცნიერის აზრით ლეონტი მროველისეული ციხე ორბისა სწორედ ალგეთის ხეობაში არსებული ციხეა. ადრე სწორედ აქ გადადიოდა გზა თრიალეთის ქედზე.
ლეონტი მროველის სიტყვები: "და მისცა ასული თჳსი ცოლად, ქალაქი გაჩიანი და საერისთაო სამშჳლდისა".
სქოლიო
კატეგორია:საქართველოს ისტორიულ-გეოგრაფიული მხარეები
ჩრდილო-აღმოსავლეთის მიწა
კუნძულის უმაღლესი წერტილი შეადგენს 700 მეტრს.
ლიტერატურა
მინი|მარცხნივ|ზღვის ლომების კოლონია ჩრდილო-აღმოსავლეთის მიწაზე
რესურსები ინტერნეტში
კატეგორია:ნორვეგიის კუნძულები კატეგორია:შპიცბერგენი
Lasioglossum neurophlaurum
Lasioglossum neurophlaurum — მწერი ჰალიქტიდების ოჯახისა. შედის მსოფლიოში ყველაზე მრავალრიცხოვან — Lasioglossum-ის გვარში. აღწერილია 1956 წელს.
სქოლიო
neurophlaurum
1443
თარიღი უცნობია
*
მეგან ტრეინორი
მეგან ელიზაბეტ ტრეინორი (Meghan Elizabeth Trainor; დ. 22 დეკემბერი, 1993 წელი, ნანტაკეტი, მასაჩუსეტსი, აშშ) - ამერიკელი მომღერალი, კომპოზიტორი და ნიჭიერის შოუს ჟიური. მან პოპულარობა მოიპოვა მას შემდეგ, რაც 2014 წელს ხელი მოაწერა Epic Records– ს და სადებიუტო სინგლი გამოუშვა "All About That Bass", რომელიც აშშ – ის Billboard Hot 100 ჩარტში პირველ ადგილზე გავიდა და 11 მილიონი ეგზემპლარი გაიყიდა მსოფლიოში. ტრეინორმა გამოუშვა სამი სტუდიური ალბომი ლეიბლით და მიიღო სხვადასხვა ჯილდო და ნომინაცია, მათ შორის 2016 წლის გრემის ჯილდო საუკეთესო ახალი შემსრულებლისთვის.